Z A P I S N I K

23. sjednice Vijeća Mjesnog odbora Dugave,
održane 28. ožujka 2023.



Sjednica se održava 28. ožujka 2023. u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

Nazočni članovi vijeća:  Borovac Darko, Grobelšek Ivan, Josipović Josip, Maurović Tomislav, Petrinović Kruno, Pigac Oskar, Ptiček Berislav, Rosandić-Vujnović Alena,
Stojaković Snežana 

Nenazočni članovi vijeća:	nema ih



Ostali nazočni: 	Petra Crnko, stručna referentica lokalne samouprave
			
			
	


Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 21. radne sjednice MO Dugave (9 "za").  










	Nakon toga na prijedlog predsjednika Vijeće bez rasprave utvrđuje

DNEVNI RED

1.	Prijedlog zaključka o planu utroška sredstava s pozicije „ostali nespomenuti rashodi poslovanja“ za 2023., donosi se
2.		Postavljanje sustava podiznih stupića na obnovljenom platou Ulica sv. Mateja 19-45- traži se mišljenje -   zaključak, donosi se
3. 	Sanacija staze i šahta na zelenoj površini iz zgrade prema parku, Ulica sv. Matej 71-77 – traži se mišljenje - zaključak, donosi se
4. 	Sanacija korova i mahovine na nogostupu od kocaka ispred zgrade, Ulica sv. Mateja 42-50- zaključak, donosi se
5. 	Prijedlog Odluke o izradi izmjena i dopuna GUP-a grada Zagreba, traži se mišljenje – zaključak, donosi se
6.	Povremeno korištenje prostora – Pjevačko društvo NZ, Udruga ANZIP, SDP – zaključak donosi se

7.	 Pitanja, prijedlozi i obavijesti
- uspornici u naselju
- sanacija platoa Ulica sv. Mateja 45-77
- OŠ igralište – završetak radova
- postave rampe za invalide 
- upuštanje rubnjaka u naselju


   	Ad 1. Prijedlog zaključka o planu utroška sredstava s pozicije „ostali nespomenuti rashodi poslovanja“ za 2023.
  
Predsjednik Vijeća predstavio je Zaključak o prijedlogu utroška sredstava s pozicije Ostali nespomenuti rashodi poslovanja


I. Vijeće Mjesnog odbora Dugave iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2023. raspolaže sa 1.520,00 EUR.

II. Vijeće Mjesnog odbora Dugave predlaže utrošak sredstava iz točke I. ovog zaključka na sljedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                 100,00 EUR                   
2. Materijal neophodan za rad Vijeća (uredski materijal i sredstva za čišćenje)	                                                                                120,00 EUR 

3.   Promocija rada Vijeća (dan Mjesnog odbora)                         1300,00 EUR
				        
                                                                                                        
                                                                                                     Ukupno: 1.520,00 EUR
Plan je bez rasprave jednoglasno usvojen (9 "za").  

Z A K LJ U Č A K
o prijedlogu utroška sredstava s pozicije Ostali nespomenuti rashodi poslovanja


I. Vijeće Mjesnog odbora Dugave iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2023. raspolaže sa 1.520,00 EUR.

II. Vijeće Mjesnog odbora Dugave predlaže utrošak sredstava iz točke I. ovog zaključka na sljedeći način:

3. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                   100,00 EUR                   
4. Materijal neophodan za rad Vijeća (uredski materijal i sredstva za čišćenje)	                                                                                   120,00 EUR 

3.   Promocija rada Vijeća (dan Mjesnog odbora)                         1300,00 EUR
				        
                                                                                                        
                                                                                                                 Ukupno: 1.520,00 EUR

III.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.



Ad 2. Postavljanje sustava podiznih stupića na obnovljenom platou Ulica sv. Mateja 19-45

Predsjednik Vijeća izvijestio je vijećnike o prijedlogu projekta za postavljanje sustava podiznih stupića na obnovljenom platou u Ulici sv. Mateja 19-45, čime bi se na tom dijelu onemogućilo parkiranje osobnih vozila. Plato je, naime, projektiran kao pješačka zona u koju je pristup dozvoljen samo vozilima dostave, čistoće i interventnih službi, a parkirana vozila osim što narušavaju statiku građevine pridonose nesigurnosti pješaka, onemogućavaju nesmetano kretanje osoba s invaliditetom i prolaz interventnim vozilima. U raspravi je istaknuto kako vijećnici nemaju ništa protiv da Grad Zagreb zaštiti svoju imovinu u čiju su obnovu utrošena znatna sredstva, ali i da će se na taj način izgubiti sedamdesetak parkirnih mjesta, jer se stanari godinama parkiraju na predmetnom platou, pa se o tom rješenju ne može raspravljati bez cjelovitog rješenja sustava parkiranja na razini naselja Dugave. Osim toga prijedlog projekta treba biti iniciran od mjerodavnih gradskih službi s uključenim troškovnikom, rokovnikom i izvorom financiranja, a VMO Dugave će se o njemu očitovati kad ga dobije. Zbog svega navedenog su vijećnici prijedlog jednoglasno odbili (9 "protiv")


					ZAKLJUČAK
	o postavljanju sustava podiznih stupića na obnovljenom platou Ulica sv. Mateja 19-45

 	
	1. Vijeće MO Dugave ne podržava prijedlog o postavljanju sustava podiznih stupića na obnovljenom platou Ulica sv. Mateja 19-45 bez cjelovitog sustava rješenja pronalaska zamjenskih parkirnih mjesta.
 
	2. Ovaj Zaključak dostavlja se Vijeću Gradske četvrti Novi Zagreb - istok, te Gradskom uredu za obnovu, izgradnju, prostorno uređenje, graditeljstvo, komunalne poslove i promet.
	

	

	Ad 3. Sanacija staze i šahta na zelenoj površini iza zgrade prema parku, Ulica sv. Matej 71-77

Predsjednik Vijeća predstavio je vijećnicima Zaključak o potrebi sanacije staze i šahta na zelenoj površini iza zgrade prema parku, Ulica sv. Matej 71-77, koji predstavljaju opsanost za prolaznike. Izvijestio ih je o izvidima na terenu kojima je prisustvovao s predstavnicima Vodoopskrbe i odvodnje, te Zrinjevca, te priložio fotografije zatečenog stanja, a vijećnici su predmetni Zaključak jednoglasno podržali (9 "za").  


					ZAKLJUČAK
o sanaciji staze i šahta na zelenoj površini iz zgrade prema parku, Ulica sv. Matej 71-77

	1. Vijeće MO Dugave podržava sanaciju staze i šahta na zelenoj površini iz zgrade prema parku, Ulica sv. Matej 71-77.

            2. Ovaj Zaključak Ovaj Zaključak dostavlja se Vijeću Gradske četvrti Novi Zagreb - istok, podružnici Zrinjevac Zagrebačkog holdinga, te Vodoopskrbe i odvodnje.


	Ad 4. Sanacija korova i mahovine na nogostupu od kocaka ispred zgrade, Ulica sv. Mateja 42-50

Predsjednik Vijeća predstavio je vijećnicima zaključak o potrebi uklanjanja korova i mahovine na nogostupu od kocaka ispred zgrade, Ulica sv. Mateja 42-50, o čemu ga je višekratno kontaktirala predstavnica suvlasnika. Vijećnici su zaključak jednoglasno podržali  (9 "za").  


					ZAKLJUČAK
o sanaciji korova i mahovine na nogostupu od kocaka ispred zgrade, Ulica sv. Mateja 42-50

1. Vijeće MO Dugave podržava sanaciju korova i mahovine na nogostupu od kocaka ispred zgrade, Ulica sv. Mateja 42-50 u sklopu redovitog održavanja.

            2. Ovaj Zaključak dostavlja se Vijeću Gradske četvrti Novi Zagreb - istok, podružnici Zrinjevac Zagrebačkog holdinga, te predstavnici suvlasnika zgrade.



	Ad 5. Prijedlog Odluke o izradi izmjena i dopuna GUP-a grada Zagreba

Predsjednik Vijeća izložio je vijećnicima Prijedlog Odluke o izradi izmjena i dopuna GUP-a grada Zagreba, koji su vijećnici bez rasprave jednoglasno usvojili (9 "za"). 

					ZAKLJUČAK
		o Prijedlogu Odluke o izradi izmjena i dopuna GUP-a grada Zagreba

          	1. Vijeće MO Dugave podržava Prijedlog Odluke o izradi izmjena i dopuna GUP-a grada Zagreba.

            2. Ovaj Zaključak dostavlja se Vijeću Gradske četvrti Novi Zagreb - istok i stručnoj službi Gradske skupštine grada Zagreba. 


	Ad 6. Povremeno korištenje prostora – Pjevačko društvo NZ, Udruga ANZIP, SDP

Predsjednik Vijeća obavijestio je vijećnike o zahtjevu Pjevačkog društva Novi Zagreb za korištenje prostora u terminu ponedjeljkom od 16 do 18 sati, SDP-a za korištenje prostora dva puta mjesečno ponedjeljkom u večernjim satima, te o zahtjevu Udruge ANZIP za partnerstvo u projektu Zlatni ples koji se već odvija u prostoru mjesne samouprave. Vijeće je predmetne zahtjeve jednoglasno podržalo (9 "za").  


					ZAKLJUČAK
		o povremenom korištenju prostora Pjevačkog društva Novi Zagreb i SDP, te suglasnost za partnerstvo u projektu Zlatnij ples Udruge ANZIP– Centar za primjenu integriranog znanja 

1. Vijeće MO Dugave podržava Zahtjev za povremeno korištenje prostora Pjevačkog društva Novi Zagreb u terminu ponedjeljkom od 16 do 18 sati, SDP-a za korištenje prostora dva puta mjesečno ponedjeljkom u večernjim satima, te zahtjev Udruge ANZIP za partnerstvo u projektu Zlatni ples.


2. Ovaj Zaključak dostavlja se Vijeću Gradske četvrti Novi Zagreb - istok, Pjevačkom društvu Novi Zagreb, SDP-u, te Udruzi ANZIP.


	Ad 7. Pitanja, prijedlozi i obavijesti

Predsjednik Vijeća izvijestio je vijećnike o razgovoru koji je održao s Tonkom Bogovcem, predsjednikom Vijeća Gradske četvrti Novi Zagreb - istok o završetku radova na obnovi školskog rukometnog igrališta, koje nije realizirano u dogovorenom roku lanjske godine, te potrebi sanacije platoa u Ulica sv. Mateja 45-77, koji će se obnoviti prema listi prioriteta koju će donijeti Gradski ured za obnovu, izgradnju, prostorno uređenje, graditeljstvo, komunalne poslove i promet.  Vijećnike je obavijestio i o potrebi postavljanja rampe za invalide, upuštanju rubnjaka u naselju čime bi se osigurao veći broj parkirnih mjesta za stanare, te zahtjevima za postavljanje uspornika u naselju koje je zaprimio usmeno i elektroničkom poštom. Vijećnici su izrazili nezadovoljstvo kašnjenjem i neizvršenjem plana prioriteta iz plana malih komunalnih akcija za lanjsku godinu, o čemu se predsjednik Vijeća obvezao obavijestiti više instance odlučivanja. 




.  
Dovršeno u 19.13 sati.

Zapisnik izradio:
Kruno Petrinović

                                                                              
KLASA: 024-08/23-003/599
URBROJ:  251-13-11-9-23-2
Zagreb, 28. ožujka 2023.




Predsjednik
Vijeća Mjesnog odbora
Dugave

Berislav Ptiček

